ประกาศกรมสรรพสามิตประกาศกรมสรรพสามิตเรื่องหลักเกณฑ์และวิธีการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัดยาเส้นหรือยาสูบเข้ามาในหรือส่งออกไปนอกราชอาณาจักร------------------------ อาศัยอำนาจตามความในมาตรา๒๗ แห่งพระราชบัญญัติยาสูบ พ.ศ.๒๕๐๙ อธิบดีกรมสรรพสามิตกำหนดหลักเกณฑ์ วิธีการ และเงื่อนไขไว้ดังต่อไปนี้ ข้อ ๑ให้ยกเลิก ๑.๑ ประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการนำเมล็ดพันธุ์ยาสูบ ต้นยาสูบใบยา ยาอัด ยาเส้นหรือยาสูบ เข้ามาในหรือส่งออกไปนอกราชอาณาจักร ฉบับลงวันที่ ๑๑ มิถุนายนพ.ศ.๒๕๓๔ ๑.๒ ประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการนำเมล็ดพันธุ์ยาสูบ ต้นยาสูบใบยา ยาอัด ยาเส้นหรือยาสูบ เข้ามาในหรือส่งออกไปนอกราชอาณาจักร ฉบับที่ ๒ (พ.ศ.๒๕๓๔)ฉบับลงวันที่ ๑๖ กรกฎาคม พ.ศ.๒๕๓๔ ข้อ ๒การยื่นคำขอ ๒.๑ ให้ผู้ประสงค์จะนำเมล็ดพันธุ์ยาสูบต้นยาสูบ ใบยา ยาอัด ยาเส้นหรือยาสูบ นอกจากยาเส้น/ยาสูบที่ผลิตในต่างประเทศเข้ามาในหรือส่งออกไปนอกราชอาณาจักร ยื่นคำขออนุญาตตามแบบ ย.ส. ๐๑-๐๕ ณ กรมสรรพสามิตหรือสำนักงานสรรพสามิตจังหวัด พร้อมสำเนาใบแสดงรายการและราคาสินค้า (Invoice)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (Proforma Invoice) ๒.๒ การยื่นคำขอตาม ๒.๑ถ้าเป็นการส่งใบยาแห้งพันธุ์ยาสูบเบอร์เล่ย์ออกไปนอกราชอาณาจักร ผู้ยื่นคำขอต้องอยู่ในเกณฑ์ข้อใดข้อหนึ่งดังต่อไปนี้ ๒.๒.๑ เป็นโรงอุตสาหกรรมยาสูบของรัฐ ๒.๒.๒เป็นผู้ได้รับใบอนุญาตให้ซื้อใบยาแห้งพันธุ์เบอร์เล่ย์ ที่ได้แจ้งปริมาณรับซื้อไว้ต่อกรมสรรพสามิต ข้อ ๓ให้ผู้ประสงค์จะนำยาเส้น/ยาสูบที่ผลิตในต่างประเทศเข้ามาในราชอาณาจักร ปฏิบัติตามหลักเกณฑ์ วิธีการ และเงื่อนไข ดังต่อไปนี้ ๓.๑ กรณีนำเข้ามาในราชอาณาจักรเพื่อการค้านอกจากนำเข้ามาเพื่อขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร ๓.๑.๑เป็นผู้ได้รับใบอนุญาตขายยาเส้น/ยาสูบที่ผลิตในต่างประเทศ ประเภท ๑ ขายโดยไม่จำกัดจำนวน ๓.๑.๒ผู้นำเข้ายาเส้น/ยาสูบที่ผลิตในต่างประเทศแต่ละตรา จะต้องเป็นผู้ผลิตยาเส้น/ยาสูบซึ่งเป็นเจ้าของตรานั้นหรือได้รับการแต่งตั้งจากบริษัทผู้ผลิตในต่างประเทศซึ่งเป็นเจ้าของตรานั้นให้เป็นผู้แทนจำหน่ายในราชอาณาจักรได้แต่ผู้เดียว โดยมีหลักฐานแสดงการแต่งตั้งแนบมาพร้อมคำขออนุญาตนำยาสูบที่ผลิตในต่างประเทศเข้ามาในราชอาณาจักรตามแบบ ย.ส. ๐๑-๐๖สำหรับยาสูบชนิดบุหรี่ซิกาแรตที่ผลิตในต่างประเทศ หรือแบบ ย.ส. ๐๑-๐๖/๑ สำหรับยาเส้น/ยาสูบชนิดอื่นที่ผลิตในต่างประเทศนอกจากยาสูบชนิดบุหรี่ซิกาแรตที่ผลิตในต่างประเทศ ๓.๑.๓การยื่นคำขอตามข้อ ๓.๑.๒ ให้ยื่นต่ออธิบดีกรมสรรพสามิตก่อนเวลานำยาเส้น/ยาสูบที่ผลิตในต่างประเทศเข้ามาในราชอาณาจักรพร้อมสำเนาใบแสดงรายการและราคาสินค้า (Invoice)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (Proforma Invoice) ๓.๑.๔ ยื่นตัวอย่างซองหรือฉลากยาเส้น/ยาสูบที่ผลิตในต่างประเทศพร้อมคำขออนุญาตตาม ๓.๑.๓ ตามข้อกำหนด ดังนี้ (๑)บนซองยาเส้น/ยาสูบที่ผลิตในต่างประเทศจะต้องระบุชื่อบริษัทผู้ผลิตและประเทศที่ผลิต (๒) ซองยาเส้น/ยาสูบที่ผลิตในต่างประเทศจะต้องเป็นไปตามหลักเกณฑ์ วิธีการและเงื่อนไขการแสดงฉลากและข้อความในฉลากที่รัฐมนตรีประกาศกำหนดในราชกิจจานุเบกษา ซึ่งอาศัยอำนาจตามความในมาตรา ๑๒แห่งพระราชบัญญัติควบคุมผลิตภัณฑ์ยาสูบ พ.ศ.๒๕๓๕ (๓)บนซองยาเส้น/ยาสูบที่ผลิตในต่างประเทศต้องพิมพ์ข้อความเป็นภาษาไทยบนซองยาเส้น/ยาสูบ ดังนี้ (๓.๑)ระบุคำเตือนเกี่ยวกับพิษภัยของบุกรี่ตามประกาศคณะกรรมการว่าด้วยฉลาก ซึ่งอาศัยอำนาจตามความในมาตรา ๓๐และมาตรา ๓๑ แห่งพระราชบัญญัติคุ้มครองผู้บริโภค พ.ศ.๒๕๒๒ตัวอักษรมีขนาดความกว้างไม่น้อยกว่า ๑ มิลลิเมตร และความสูงไม่น้อยกว่า ๒ มิลลิเมตร (๓.๒)ระบุชื่อและที่ตั้งของสถานประกอบกิจการของผู้นำเข้า ๓.๑.๕ แจ้งราคา CIF บาท/ซองและราคาขายปลีก (ประเภท ๓) บาท/ซอง ของยาเส้น/ยาสูบที่ผลิตในต่างประเทศที่จะนำเข้ามาในราชอาณาจักรของแต่ละตราในคำขออนุญาตนำยาเส้น/ยาสูบที่ผลิตในต่างประเทศเข้ามาในราชอาณาจักรตามแบบย.ส. ๐๑-๐๖ หรือแบบ ย.ส. ๐๑-๐๖/๑ ๓.๑.๖นำเข้าทางด่านศุลกากรกรุงเทพมหานคร หรือด่านศุลกากรอื่นตามที่อธิบดีกรมสรรพสามิตประกาศกำหนด ๓.๑.๗เฉพาะยาสูบชนิดบุหรี่ซิกาแรตที่ผลิตในต่างประเทศ หากประสงค์จะนำแสตมป์ยาสูบไปปิด ณโรงงานผู้ผลิตบุหรี่ซิกาแรตในต่างประเทศ จะต้องปฏิบัติตามประกาศกรมสรรพสามิต เรื่อง การนำแสตมป์ยาสูบไปปิด ณโรงงานผู้ผลิตบุหรี่ซิกาแรตในต่างประเทศ และประกาศกรมสรรพสามิต เรื่อง วิธีการปิดและขีดฆ่าแสตมป์ยาสูบ ๓.๒ กรณีนำเข้ามาในราชอาณาจักรเพื่อขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร ๓.๒.๑เป็นผู้ได้รับอนุมัติให้จัดตั้งเป็นคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร ๓.๒.๒เป็นผู้ได้รับใบอนุญาตขายยาเส้น/ยาสูบที่ผลิตในต่างประเทศ ประเภท ๑ หรือประเภท ๒ หรือประเภท ๓ แล้วแต่กรณี ๓.๒.๓ยื่นคำขออนุญาตก่อนนำยาเส้น/ยาสูบที่ผลิตในต่างประเทศเข้ามาในราชอาณาจักร โดยใช้แบบ ย.ส. ๐๑-๐๖สำหรับยาสูบชนิดบุหรี่ซิกาแรตที่ผลิตในต่างประเทศ หรือใช้แบบ ย.ส. ๐๑-๐๖/๑สำหรับยาเส้น/ยาสูบชนิดอื่นที่ผลิตในต่างประเทศ นอกจากยาสูบชนิดบุหรี่ซิกาแรตที่ผลิตในต่างประเทศต่ออธิบดีกรมสรรพสามิตพร้อมหลักฐานต่าง ๆ ดังนี้ (๑) สำเนาเอกสาร ๓.๒.๑ และ ๓.๒.๒ (๒) สำเนาใบแสดงรายการและราคาสินค้า (Invoice)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (ProformaInvoice) ๓.๒.๔นำเข้ามาทางด่านศุลกากรกรุงเทพมหานคร หรือด่านศุลกากรอื่นตามที่อธิบดีกรมสรรพสามิตประกาศกำหนด ๓.๓ กรณีนำเข้ามาในราชอาณาจักรเพื่อนำเข้าในคลังสินค้าทัณฑ์บนตามกฎหมายว่าด้วยศุลกากรโดยมิใช่เพื่อการค้าหรือเป็นตัวอย่างสินค้าและไม่ประสงค์จะรับมอบไปจากพนักงานศุลกากรเพื่อขนผ่านด่านศุลกากร ๓.๓.๑เป็นผู้ได้รับอนุญาตให้จัดตั้งเป็นคลังสินค้าทัณฑ์บนตามกฎหมายว่าด้วยศุลกากร ๓.๓.๒ยื่นคำขออนุญาตก่อนนำยาเส้น/ยาสูบ ที่ผลิตในต่างประเทศเข้ามาในราชอาณาจักร โดยใช้แบบ ย.ส. ๐๑-๐๖สำหรับยาสูบชนิดบุหรี่ซิกาแรตที่ผลิตในต่างประเทศ หรือใช้แบบ ย.ส. ๐๑-๐๖/๑ สำหรับยาเส้น/ยาสูบชนิดอื่นที่ผลิตในต่างประเทศ นอกจากยาสูบชนิดบุหรี่ซิกาแรตที่ผลิตในต่างประเทศ ต่ออธิบดีกรมสรรพสามิตพร้อมสำเนาตาม๓.๓.๑ และสำเนาใบแสดงรายการและราคาสินค้า (Invoice)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (Proforma Invoice) ๓.๓.๓นำเข้ามาทางด่านศุลกากรกรุงเทพมหานคร หรือด่านศุลกากรอื่นตามที่อธิบดีกรมสรรพสามิตประกาศกำหนด ๓.๔ กรณีนำเข้ามาในราชอาณาจักรเพื่อส่งออกต่อไปยังประเทศอื่น ๓.๔.๑ยื่นคำขออนุญาตก่อนนำยาเส้น/ยาสูบ ที่ผลิตในต่างประเทศเข้ามาในราชอาณาจักร โดยใช้แบบ ย.ส. ๐๑-๐๖สำหรับยาสูบชนิดบุหรี่ซิกาแรตที่ผลิตในต่างประเทศ หรือใช้แบบ ย.ส. ๐๑-๐๖/๑ สำหรับยาเส้น/ยาสูบชนิดอื่นที่ผลิตในต่างประเทศนอกจากยาสูบชนิดบุหรี่ซิกาแรตที่ผลิตในต่างประเทศต่ออธิบดีกรมสรรพสามิตพร้อมสำเนาใบแสดงรายการและราคาสินค้า (Invoice)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (Proforma Invoice) และให้แจ้งรายละเอียดเกี่ยวกับการขนส่งโดยพาหนะอะไรที่นำเข้าและจะเก็บที่ใดรวมทั้งการขนถ่ายเพื่อส่งออก ๓.๔.๒นำเข้ามาทางด่านศุลกากรกรุงเทพมหานคร หรือด่านศุลกากรอื่นตามที่อธิบดีกรมสรรพสามิตประกาศกำหนด ๓.๔.๓ยื่นคำขออนุญาตก่อนส่งยาเส้น/ยาสูบที่ผลิตในต่างประเทศ ตามที่ขออนุญาตไว้ใน ๓.๔.๑ ออกไปนอกราชอาณาจักร ตามแบบ ย.ส. ๐๑-๐๕โดยอนุโลมพร้อมสำเนาใบแสดงรายการและราคาสินค้า (Invoice)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (Proforma Invoice) ๓.๔.๔ส่งออกทางด่านศุลกากรกรุงเทพมหานคร หรือด่านศุลกากรอื่นตามที่อธิบดีกรมสรรพสามิตประกาศกำหนด ข้อ ๔เมื่ออธิบดีกรมสรรพสามิตหรือเจ้าพนักงานที่ได้รับมอบหมายจากอธิบดีกรมสรรพสามิต พิจารณาคำขออนุญาตแล้วเห็นสมควรอนุญาตให้ออกใบอนุญาต ดังต่อไปนี้ ๔.๑ ใบอนุญาตให้นำเมล็ดพันธุ์ยาสูบ ต้นยาสูบใบยา ยาอัด ยาเส้นหรือยาสูบ นอกจากยาเส้น/ยาสูบที่ผลิตในต่างประเทศเข้ามาในหรือส่งออกไปนอกราชอาณาจักร ตามแบบ ย.ส. ๐๒-๐๖ สำหรับคำขออนุญาตตามข้อ ๒ และตามข้อ ๓.๔.๓(โดยอนุโลม) ๔.๒ใบอนุญาตให้นำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร ตามแบบ ย.ส. ๐๒-๐๗และใบอนุญาตให้นำยาเส้น/ยาสูบชนิดอื่นที่ผลิตในต่างประเทศ นอกจากยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักรตามแบบ ย.ส. ๐๒-๐๗/๑ สำหรับคำขออนุญาตตามข้อ ๓ ข้อ ๕ให้ผู้ได้รับอนุญาตนำเข้ามาในหรือส่งออกไปนอกราชอาณาจักรตามข้อ ๔ ปฏิบัติตามเงื่อนไขแล้วแต่กรณี ดังนี้ ๕.๑ ยอมให้เจ้าพนักงานตรวจสอบจำนวน ชนิดและน้ำหนักเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบที่นำเข้ามาในหรือส่งออกไปนอกราชอาณาจักร ๕.๒ การนำเข้ามาในราชอาณาจักรให้ปิดแสตมป์ยาสูบบนซองยาเส้นหรือยาสูบก่อนที่จะรับมอบไปจากเจ้าพนักงานศุลกากรหรือที่ซึ่งอธิบดีกรมสรรพสามิตอนุญาตให้ปิดแสตมป์ยาสูบภายหลังรับมอบไปจากเจ้าพนักงานศุลกากร ๕.๓ในกรณีที่ได้รับอนุญาตให้ส่งยาเส้นหรือยาสูบออกไปขายนอกราชอาณาจักรโดยไม่ต้องปิดแสตมป์ยาสูบตามมาตรา ๑๘แห่งพระราชบัญญัติยาสูบ พ.ศ.๒๕๐๙ ให้ยื่นหนังสือแสดงรายละเอียดการส่งยาเส้นหรือยาสูบออกไปขายนอกราชอาณาจักรตามแบบ ย.ส. ๐๑-๐๗ ๕.๔ในกรณีได้รับอนุญาตให้ส่งเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบ ออกไปนอกราชอาณาจักรจะต้องส่งออกไปภายในกำหนดเวลาที่ระบุไว้ในใบอนุญาต และเมื่อได้ส่งออกไปนอกราชอาณาจักรแล้วให้ผู้ได้รับอนุญาตนำหนังสือรับรองของเจ้าหน้าที่ศุลกากรแสดงว่าเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบได้ส่งออกไปนอกราชอาณาจักรแล้วตามแบบ ย.ส. ๐๑-๐๘ ส่งให้กรมสรรพสามิต ภายใน ๗ วันนับแต่วันที่ได้ส่งออกไปนอกราชอาณาจักร ๕.๕ในกรณีได้รับอนุญาตให้ส่งเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบ ออกไปนอกราชอาณาจักรแต่มิได้มีการส่งออกไปภายในกำหนดเวลาที่ระบุไว้ในใบอนุญาต ให้ถือว่าใบอนุญาตถูกยกเลิก ๕.๖ผู้ได้รับอนุญาตนำเข้ายาเส้น/ยาสูบที่ผลิตในต่างประเทศต้องนำยาเส้น/ยาสูบที่ผลิตในต่างประเทศเข้ามาในราชอาณาจักรตามตราและจำนวนภายในกำหนดเวลาที่ระบุไว้ในใบอนุญาตหากมิได้มีการนำเข้าภายในกำหนดเวลาที่ระบุไว้ในใบอนุญาตให้ถือว่าใบอนุญาตถูกยกเลิก ในกรณีที่มีการนำยาเส้น/ยาสูบที่ผลิตในต่างประเทศเข้ามาในราชอาณาจักรผู้ได้รับอนุญาตต้องนำใบอนุญาตมาให้เจ้าพนักงานบันทึกจำนวนที่นำเข้าหลังใบอนุญาตทุกครั้งที่ชำระค่าแสตมป์ยาสูบ ๕.๗ เมื่อยาเส้น/ยาสูบที่ผลิตในต่างประเทศได้นำเข้ามาในราชอาณาจักรถึงด่านศุลกากรแล้ว ให้ปฏิบัติดังนี้ ๕.๗.๑ยาสูบชนิดบุหรี่ซิกาแรตที่ผลิตในต่างประเทศที่มีการปิดแสตมป์ยาสูบจากต่างประเทศ เมื่อได้ชำระค่าแสตมป์ยาสูบแล้วให้ผู้ได้รับอนุญาตแจ้งกำหนดการเป็นหนังสือต่อกรมสรรพสามิตเพื่อจัดเจ้าหน้าที่ไปทำการตรวจสอบความถูกต้องของข้อความบนซองยาสูบ และตรวจสอบแสตมป์ยาสูบที่ปิดบนซองยาสูบชนิดบุหรี่ซิกาแรตนั้นต่อไป ๕.๗.๒ยาสูบชนิดบุหรี่ซิกาแรตที่ผลิตในต่างประเทศที่ไม่มีการปิดแสตมป์ยาสูบจากต่างประเทศ เมื่อได้ชำระค่าแสตมป์ยาสูบแล้วให้ผู้ได้รับอนุญาตแจ้งกำหนดการเป็นหนังสือต่อกรมสรรพสามิตเพื่อจัดเจ้าหน้าที่ไปทำการตรวจสอบความถูกต้องของข้อความบนซองยาสูบและควบคุมการปิดและขีดฆ่าแสตมป์ยาสูบบนซองยาสูบชนิดบุหรี่ซิกาแรตนั้นต่อไป ๕.๗.๓ยาเส้น/ยาสูบชนิดอื่นที่ผลิตในต่างประเทศ นอกจากยาสูบชนิดบุหรี่ซิกาแรตที่ผลิตในต่างประเทศเมื่อได้ชำระค่าแสตมป์ยาสูบแล้วให้ผู้ได้รับอนุญาตแจ้งกำหนดการเป็นหนังสือต่อกรมสรรพสามิตเพื่อจัดเจ้าหน้าที่ไปทำการตรวจสอบความถูกต้องของข้อความบนฉลากยาเส้น/ยาสูบและควบคุมการปิดและขีดฆ่าแสตมป์ยาสูบบนซองยาเส้น/ยาสูบดังกล่าวต่อไป ข้อ ๖ประกาศนี้ให้ใช้บังคับตั้งแต่วันประกาศเป็นต้นไป ประกาศณ วันที่ ๒๗ สิงหาคม ๒๕๓๕ หม่อมราชวงศ์จัตุมงคล โสณกุล อธิบดีกรมสรรพสามิต[รก.๒๕๓๕/๑๒๓/๑๐๔๘๖/๒๔ กันยายน ๒๕๓๕] เพ็ญพร/พิมพ์/แก้ไข ๒๖/๐๙/๔๕ B+A(C)